**PRIĖMIMO TVARKA**

Mokinių priėmimas į Kauno Žaliakalnio progimnaziją vykdomas vadovaujantis Kauno miesto savivaldybės tarybos 2018 m. vasario 6 d. sprendimu Nr. T-33 „Dėl Priėmimo į Kauno miesto savivaldybės bendrojo ugdymo mokyklas tvarkos aprašo patvirtinimo“ ir Kauno miesto savivaldybės tarybos 2020 m. kovo 24 d. sprendimu Nr. T-99 „Dėl Kauno miesto savivaldybės tarybos 2018 m. vasario 6 d. sprendimo nr. T-33 „Dėl priėmimo į Kauno miesto savivaldybės bendrojo ugdymo mokyklas tvarkos aprašo patvirtinimo“ pakeitimo“.

**Prašymai priimti mokytis į Žaliakalnio progimnaziją pagal pradinio ugdymo programą, pagrindinio ugdymo programos pirmąją dalį  priimami nuo 2020 m. balandžio 15  d. 12 valandos.**

**Prašymus pradėti mokytis 2020-2021 mokslo metais galima bus teikti:**

* Per informacinę sistemą adresu: htpps://imokykla.kaunas.lt. Per informacinę sistemą galima pateikti prašymus į ne daugiau kaip dvi pasirinktas mokyklas. Jeigu tarp pasirinktų mokyklų nėra priskirtosios mokyklos pagal vieno iš tėvų ir vaiko deklaruotą gyvenamąją vietą Savivaldybės teritorijoje, informacinė sistema automatiškai šią mokyklą parenka kaip papildomą mokyklą.
* Jei tėvų gyvenamoji vieta deklaruota kitose savivaldybėse karantino laikotarpiu užpildytą, pasirašytą ir nuskenuotą prašymą pateikti elektroniniu paštu priemimas@zaliakalnioprogimnazija.lt (prašymo forma –  “Mokinių priėmimas”- “Prašymų pavyzdžiai”).

**Prašymo padavimo data ir laikas neturi įtakos priimamų asmenų sąrašų sudarymui**.

**Priėmimo kriterijai:**

1. Pirmumo teise priimami asmenys, kurių **gyvenamoji vieta deklaruota mokyklos aptarnavimo teritorijoje**. Jei prašymų pradėti mokytis iš mokyklai priskirtos teritorijos gauta daugiau, nei mokykla gali priimti, atsižvelgiama į gyvenamosios vietos deklaravimo datą. Tarp tais pačiais metais deklaravusių gyvenamąją vietą asmenų prioritetas teikiamas dėl įgimtų ar įgytų sutrikimų turintiems specialiųjų ugdymosi poreikių, mokykloje jau besimokančių mokinių broliams ir seserims. Jei neįmanoma patenkinti visų prašymų, asmuo nukreipiamas į kitą mokyklą, vykdančią to paties lygmens programą.

2. Į laisvas vietas gali būti priimti asmenys, kurių deklaruota gyvenamoji vieta Savivaldybėje **yra gretima mokyklos aptarnavimo teritorijai**. Jei prašymų pradėti mokytis pagal šį papunktį gauta daugiau, nei mokykla gali priimti, atsižvelgiama į gyvenamosios vietos deklaravimo datą. Tarp tais pačiais metais deklaravusių gyvenamąją vietą asmenų prioritetas teikiamas dėl įgimtų ar įgytų sutrikimų turintiems specialiųjų ugdymosi poreikių, mokykloje jau besimokančių mokinių broliams ir seserims

3. Jei priimti visi 1 ir 2 papunkčiuose nurodyti asmenys, į laisvas vietas gali būti priimti asmenys, kurių **gyvenamoji vieta deklaruota Savivaldybėje**, iš jų prioritetas teikiamas asmenims, dėl įgimtų ar įgytų sutrikimų turintiems specialiųjų ugdymosi poreikių, mokykloje jau besimokančių mokinių broliams ir seserims. Jei prašymų pradėti mokytis pagal šį papunktį gauta daugiau, nei mokykla gali priimti, atsižvelgiama į gyvenamosios vietos deklaravimo datą Savivaldybėje.

4. Jei priimti visi 1, 2 ir 3 papunkčiuose nurodyti asmenys, į laisvas vietas gali būti priimti asmenys, kurių **gyvenamoji vieta deklaruota kitose savivaldybėse**, prioritetas teikiamas asmenims, dėl įgimtų ar įgytų sutrikimų turintiems specialiųjų ugdymosi poreikių, mokykloje jau besimokančių mokinių broliams ir seserims.

**5. Nuo rugpjūčio 1 d. iki mokslo metų pabaigos asmenys priimami tik į laisvas mokyklos vietas.**